section_heading: Raspad Jugoslavije, prvo proglašenje neovisnosti i rat na Kosovu
paragraph_text: Godine 1981., Albanci prosvjeduju i traže službeno priznanje Kosova kao sedmu republiku Jugoslavije, te zahtjevaju veću samoupravu. No, 1990. godine grubo je smanjena autonomija ukidanjem Socijalistička Autonomna Pokrajina Kosovo i osnivanjem Autonomne Pokrajine Kosovo i Metohija te degradiranjem Ustava autonomne pokrajine na Statut pokrajine. Kao odgovor, grupa albanskih političara stvara "Ustav Republike Kosovo" u Kačaniku i proglašava neovisnost pokrajine. Počinju sukobi s jugoslavenskim i srpskim vodstvom, veliki dio albanskog življa bojkotira popis stanovništva iz 1991. godine kao i sve izbore održane od tada, i na neustavnom referendumu 1992. godine većina se izjašnjava za neovisnost.